  Майя Бывальцева 20-тӥ толсуре Ижкарын Чеберлыко киужъёсъя элькун центрын егит удмурт гожъясьлэн но журналистлэн Мария Векшиналэн «Оӵ/ ӧч кар» нырысетӥ книгаеныз тодматскон ӝыт ортчоз. Со сярысь «ВКонтакте» мерлыко вотэсын  ивортэмын. Книгае «Оӵ/ ӧч кар» роман но 2013-2017 аръёсы гожтэм новеллаос но романъёс пыризы. Та книгаен йылпумъясько улонэлэсь но творчествоелэсь одӥг люкетсэ. Со кылдэмын лыдӟем книгаослы но пӧртэм учыръёслы луыса. Тазьы мон шӧдӥсько туала вакытэз Мария Векшина, гожъясьТодматскон ӝытэ литератураез эскерись тодосчиос, журналистъёс ӧтемын. Соослэсь книга пумысен малпанъёссэс кылзэм сяна, авторлы юанъёс сётыны луоз. Ӝытлы аспӧртэмлыко шӧм пыртоз Dukes группа. Кутсконэз 18 часын. Тодэ вайытом, Мария Векшиналэн «Оӵ/ӧч кар» романэз «2017-тӥ арын удмурт кылын тужгес кужмоез чеберлыко литература уж» вожвылъяськонын вормисьёс радэ шедиз. Тегъёс: Лулчеберет Ижкар Литература Удмуртия гожъясьёс книгаос  